

**РЕПУБЛИКА СРБИЈА**

**МИНИСТАРСТВО ГРАЂЕВИНАРСТВА**

**САОБРАЋАЈА И ИНФРАСТРУКТУРЕ**

На основу члана 54. Закона о државним службеницима (,,Службени гласник РС”, број 79/05, 81/05, 83/05, 64/07, 67/07, 116/08, 104/09, 99/14, 94/17, 95/18, 157/20, 142/22, 13/25 и 19/25), члана 9. став 1. Уредбе о интерном и јавном конкурсу за попуњавање радних места у државним органима („Службени гласник РС“, брoj 2/19 и 67/21), Министарство грађевинарства, саобраћаја и инфраструктуре оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКИХ РАДНИХ МЕСТА**

**I Орган у коме се попуњавају радна места**: Министарство грађевинарства, саобраћаја и инфраструктуре, Немањина 22-26, Београд.

**II Радна места која се попуњавају:**

**1.Радно место за издавање локацијских услова**, у звању саветник, Одсек за издавање локацијских услова, Одељење за обједињену процедуру, Сектор за грађевинске послове, спровођење обједињене процедуре и озакоњење - 1 извршилац

Опис послова: Припрема потребну документацију и податке ради спровођења планских докумената у поступку спровођења обједињене процедуре; припрема документацију и нацрт локацијских услова за објекте из надлежности Републике у складу са корисничком улогом и добијеним системским привилегијама у поступку спровођења обједињене процедуре електронским путем; сарађује са општинама и имаоцима јавних овлашћења у циљу прикупљања отворених питања и проблема у спровођењу планова у поступку обједињене процедуре; учествује у раду Комисије за планове; припрема информације у вези са уоченим стањима и проблемима у општинама; обавља и друге послове по налогу шефа Одсека.

Услови: Стечено високо образовање из научне области правне науке, односно стручне области у оквиру образовно-научног поља техничко-технолошких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету,најмање три године радног искуства у струци, положен државни стручни испит, као и потребне компетенције за обављање послова радног места.

**Место рада: Београд**

**2. Радно место за контролу техничке документације у поступку издавања грађевинских, привремених грађевинских дозвола и решења за изградњу објеката и извођење радова за које се не издаје грађевинска дозвола**, у звању саветник, Одсек за ревизију (стручну контролу) техничке документације и издавање грађевинских и употребних дозвола у обједињеној процедури кроз Централни информациони систем – електронске дозволе, Одељење за обједињену процедуру, Сектор за грађевинске послове, спровођење обједињене процедуре и озакоњење - 2 извршиоца

Опис послова: Врши преглед и проверава испуњеност формалних услова техничке документације која се прилаже уз захтеве поднете кроз ЦИС за издавање грађевинских, привремених грађевинских дозвола, као и захтева за измену грађевнинских дозвола; проверава усклађеност предметне документације са локацијским условима; учествује у изради предлога решења грађевинских или привремених грађевинских дозвола; координира израду закључка о одбацивању захтева; проверава испуњеност услова за пријаву радова; проверава испуњеност услова по пријави о завршетку израде темеља и завршетку израде објекта у конструктивном смислу кроз ЦИС и обавештава грађевинску инспекцију о приспелим изјавама; стара се о изради одговарајућих упутстава и информација за инвеститоре и припрема извештаје и анализе о објектима од значаја за Републику Србију; сарађује са странкама у поступку и органима јединице локалне самоуправе и о уоченим проблемима обавештава шефа Одсека; припрема информације и извештаје из делокруга свог рада и предлаже предузимање одговарајућих мера или активности; обавља и друге послове по налогу шефа Одсека.

Услови: Стечено високо образовање из научне, односно стручне области у оквиру образовно-научног поља техничко - технолошких или природно - математичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, као и потребне компетенције за обављање послова радног места.

Место рада: Београд

**3.** **Радно место за подршку административним пословима у оквиру ЦИС-а и обради података у области ревизије техничке документације**, у звању млађи сарадник, Одсек за ревизију (стручну контролу) техничке документације и издавање грађевинских и употребних дозвола у обједињеној процедури кроз Централни информациони систем – електронске дозволе, Одељење за обједињену процедуру, Сектор за грађевинске послове, спровођење обједињене процедуре и озакоњење - 1 извршилац;

Опис послова: Пружа подршку у вођењу евиденције приспелих захтева из рада Одсека кроз ЦИС; пружа подршку у обављању свих административних послова у поступку издавања аката у обједињеној процедури; пружа подршку у прикупљању, обради и припреми податка о приспелим поднесцима и издатим актима;пружа подршку у прикупљању, обради и припреми података потребних за израду анализа, извештаја и пројеката из делокруга Одсека; обавља и друге послове по налогу шефа Одсека.

Услови: Стечено високо образовање из научне, односно стручне области у оквиру образoвно-научног поља природно-математичких или друштвено-хуманистичких наука на основним академским студијама у обиму од 180 ЕСПБ бодова, основним струковним студијама, односно на студијама у трајању до три године, најмање девет месеци радног искуства у струци или најмање пет година радног стажа у државним органима, положен државни стручни испит, као и потребне компетенције за обављање послова радног места.

Место рада: Београд

**4. Радно место за праћење процеса озакоњења, програма и плана пописа,** у звању саветник, Одсек за озакоњење незаконито израђених објеката и за утврђивање испуњености услова за издавање лиценци за израду техничке документације и грађење објеката за које дозволу издаје министарство односно аутономна покрајина, Одељење за озакоњење незаконито изграђених објеката, издавање лиценци, нормативне послове и аналитику, Сектор за грађевинске послове, спровођење обједињене процедуре и озакоњење - 1 извршилац

Опис посла: Припрема анализе, извештаје и информације о стању у области озакоњења незаконито изграђених објеката; обрађује податке и води евиденцију о броју поднетих и решених захтева у поступку озакоњења незаконито изграђених објеката; остварује сарадњу и пружа одговарајућу стручну помоћ органима територијалне аутономије и локалне самоуправе у области озакоњења незаконито изграђених објеката; израђује месечне и кварталне извештаје о напретку у поступку озакоњења незаконито изграђених објеката; припрема податке ради израде упутстава и брошура у вези са спровођењем поступка озакоњења незаконито изграђених објеката; обавља и друге послове по налогу шефа Одсека.

Услови: Стечено високо образовање из научне, односно стручне области у оквиру образовно-научног поља природно-математичких, техничко-технолошких или друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, као и потребне компетенције за обављање послова радног места.

Место рада: Београд

**5. Радно место за координацију стручно-оперативних послова у поступку утврђивања испуњености услова за издавање лиценци за израду техничке документације и грађење објеката за које дозволу издаје министарство односно аутономна покрајина**, у звању саветник, Одсек за озакоњење незаконито израђених објеката и за утврђивање испуњености услова за издавање лиценци за израду техничке документације и грађење објеката за које дозволу издаје министарство односно аутономна покрајина, Одељење за озакоњење незаконито изграђених објеката, издавање лиценци, нормативне послове и аналитику, Сектор за грађевинске послове, спровођење обједињене процедуре и озакоњење - 1 извршилац,

Опис послова: Координира обављање стручно-оперативних послова који се односе на утврђивање испуњености услова и проверу документације коју предузећа и друга правна лица подносе уз захтев за издавање лиценце; организује и прати израду извештаја о уоченим недостацима у поднетој документацији; организује израду информације о уоченим недостацима која се доставља подносиоцима захтева ради отклањања недостатака; координира сарадњу између подносиоца захтева и Комисије; пружа стручна упутстава из ове области странакама у поступку; израђује извештаје и друге материјале за седнице Комисије са предлогом за издавање лиценци; учествује у припреми лиценци, односно решења која предлаже Комисија, за које дозволу издаје Министарство односно аутономна покрајина; обавља и друге послове по налогу шефа Одсека.

Услови: Стечено високо образовање из научне, односно стручне области у оквиру образовно-научног поља природно-математичких, техничко-технолошких или друштвено- хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, као и потребне компетенције за обављање послова радног места.

Место рада: Београд

**6. Радно место за стручно-оперативне послове у поступку утврђивања испуњености услова за издавање лиценци**, у звању саветник, Одсек за озакоњење незаконито израђених објеката и за утврђивање испуњености услова за издавање лиценци за израду техничке документације и грађење објеката за које дозволу издаје министарство односно аутономна покрајина, Одељење за озакоњење незаконито изграђених објеката, издавање лиценци, нормативне послове и аналитику, Сектор за грађевинске послове, спровођење обједињене процедуре и озакоњење - 1 извршилац;

Опис послова: Проверава документацију коју предузећа и друга правна лица подносе уз захтев за издавање лиценце за израду техничке документације и грађење објеката за које дозволу издаје министарство односно аутономна покрајина; израђује извештаје о недостацима у документацији и даје предлог за израду инфомације о недостацима која се доставља подносиоцу захтева; води евиденцију о приспелим поднесцима, одржаним седницама Комисије и издатим актима; учествује у изради материјала за седнице Комисије; учествује у припреми лиценци за израду техничке документације и грађење објеката за које дозволу издаје министарство односно аутономна покрајина, односно решења која предлаже Комисија; израђује преписе решења о издавању, одузимању и суспендовању лиценци за просторне планере, урбанисте, архитекте урбанисте, инжењере, архитекте, пејзажне архитекте и извођаче радова; израђује нацрте решења у другостепеном поступку по жалбама изјављеним на решења о издавању лиценци за просторне планере, урбанисте, архитекте урбанисте, инжењере, архитекте, пејзажне архитекте и извођаче радова, пружање стручне помоћи другим органима, струковним организацијама и грађанима из области издавања лиценци; спроводи поступак утврђивања реципроцитета за страна лица, учествује у изради нацрта закона и подзаконских аката којима се уређује област издавања лиценци; пружа стручну помоћ другим органима, струковним организацијама и грађанима из области издавања лиценци и припрема мишљења о примени закона и прописа који се односе на област издавања лиценци; обавља и друге послове по налогу шефа Одсека.

Услови: Стечено високо образовање из научне, односно стручне области у оквиру образовно-научног поља природно-математичких, техничко-технолошких или друштвено- хуманистичких наука, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, као и потребне компетенције за обављање послова радног места.

Место рада: Београд

**7. Радно место за анализу и планирање**, у звању саветник, Одсек за нормативне послове и аналитику у области планирања и изградње, Одељење за озакоњење незаконито изграђених објеката, издавање лиценци, нормативне послове и аналитику, Сектор за грађевинске послове, спровођење обједињене процедуре и озакоњење - 1 извршилац;

Опис посла: Израђује анализу стања и ажурира базу података за праћење стања у области нелегално изграђених објеката; предлаже мере за унапређење система; прикупља и систематизује податке у поступку спровођења пописа нелегално изграђених објеката; припрема податке ради израде периодичних извештаја који се достављају Влади; анализира расположиве ресурсе и потенцијале од националног значаја и усмерава активности за утврђивање методологије за планирање, израду актуелних и стратешких анализа и израду анализе утицаја и ефеката закона и других подзаконских аката; обавља и друге послове по налогу шефа Одсека.

Услови: Стечено високо образовање из научне, односно стручне области у оквиру образовно-научног поља природно-математичких, техничко-технолошких или друштвено- хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, као и потребне компетенције за обављање послова радног места.

Место рада: Београд

**8. Радно место за правне послове**, у звању саветник, Одсек за нормативне послове и аналитику у области планирања и изградње, Одељење за озакоњење незаконито изграђених објеката, издавање лиценци, нормативне послове и аналитику, Сектор за грађевинске послове, спровођење обједињене процедуре и озакоњење - 1 извршилац.

Опис посла: Припрема образложење нацрта закона и других прописа из делокруга Одсека; припрема нацрте аката из делокруга Одсека; припрема предлоге одговора на амандмане и предлоге одговора на посланичка питања која се односе на примену закона у области изградње објеката; припрема мишљења о примени закона и других прописа из области изградње објеката; учествује у припреми мишљења на нацрте закона и других прописа чији су предлагачи други државни органи; припрема нацрте решења по жалбама на решења о одређивању земљишта за редовну употребу објеката и о формирању грађевинске парцеле; припрема нацрте одговора по захтевима за информације од јавног значаја; обавља и друге послове по налогу шефа Одсека.

Услови: Стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, као и потребне компетенције за обављање послова радног места.

Место рада: Београд

**9. Радно место за кадровске послове**, у звању саветник, Група за кадровске послове, Одељење за правне, кадровске и опште послове, Секретаријат Министарства – 1 извршилац.

Опис послова: Учествује у изради предлога правилника о унутрашњем уређењу и систематизацији радних места у Министарству; припрема појединачна акта која се односе на остваривање права, обавеза и одговорности државних службеника и намештеника из области радних односа; обавља стручне послове за конкурсну комисију Министарства; пружа помоћ секторима у поступку вредновања радне успешности државних службеника; пружа стручну помоћ државним службеницима и намештеницима у вези са остваривањем права из радног односа; остварује сарадњу са Републичким фондом за пензијско-инвалидско и здравствено осигурање запослених и стара се о благовременом остваривању права из пензијско-инвалидског и здравственог осигурања запослених и чланова породице; обавља и друге послове по налогу руководиоца Групе.

Услови: Стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, као и потребне компетенције за обављање послова радног места.

Место рада: Београд

**III Фазе изборног поступка и учешће кандидата**:

Изборни поступак се спроводи из више обавезних фаза и то следећим редоследом: провера општих функционалних компетенција, провера посебних функционалних компетенција, провера понашајних компетенција и интервју са конкурсном комисијом.

У свакој фази изборног поступка врши се вредновање кандидата и само кандидат који испуни унапред одређено мерило за проверу одређене компетенције у једној фази изборног поступка може да учествује у провери следеће компетенције у истој или наредној фази.

У изборном поступку за извршилачко радно место проверавају се:

**1. Опште функционалне компетенције**, и то:

* „Организација и рад државних органа РС“ - провераваће се путем теста (писано)
* „Дигитална писменост“ - провераваће се решавањем задатака  (практичним радом на рачунару)
* „Пословна комуникација - провераваће се путем симулације (писано).

**Напомена:** У погледу провере опште функционалне компетенције „Дигитална писменост”, ако поседујете важећи сертификат, потврду или други одговарајући доказ о познавању рада на рачунару на траженом нивоу и желите да на основу њега будете ослобођени тестирања компетенције - дигитална писменост, неопходно је да уз пријавни образац (уредно и у потпуности попуњен у делу \*Рад на рачунару), доставите и тражени доказ у оригиналу или овереној фотокопији. Комисија ће на основу приложеног доказа донети одлуку да ли може или не може да прихвати доказ који сте приложили уместо тестовне провере.

Информације o материјалимa за припрему кандидата за проверу општих функционалних компетенција могу се наћи на сајту Службе за управљање кадровима, [www.suk.gov.rs](http://www.suk.gov.rs).

**2. Провера посебних функционалних компетенција**

Након пријема извештаја о резултатима провере општих функционалних компетенција, међу кандидатима који су испунили мерила за проверу општих функционалних компетенција, врши се провера посебних функционалних компетенција, и то:

**За радно место под редним бројем 1.**

**Посебна функционална компетенција у одређеној области рада** - област рада стручно-оперативни послови (методе и технике опсервације, прикупљања и евидентирања података) - провераваће се путем симулације (писано).

**Посебна функционална компетенција за одређено радно место** - планска документа, прописи и акта из надлежности и организације органа (Закон о планирању и изградњи) - провераваће се путем симулације (писано).

**Посебна функционална компетенција за одређено радно место** - прописи из делокруга радног места (Уредба о локацијским условима, Правилник о поступку спровођења обједињене процедуре електронским путем, Правилник о садржини, начину и поступку израде и начин вршења контроле техничке документације према класи и намени објекта) - провераваће се путем симулације (писано).

**За радно место под редним бројем 2.**

**Посебна функционална компетенција у одређеној области рада** - област рада стручно-оперативни послови (методе и технике опсервације, прикупљања и евидентирања података) - провераваће се путем симулације (писано).

**Посебна функционална компетенција за одређено радно место** - планска документа, прописи и акти из надлежности и организације органа (Закон о планирању и изградњи) - провераваће се путем симулације (писано).

**Посебна функционална компетенција за одређено радно место** - прописи из делокруга радног места **(**Правилник о садржини, начину и поступку израде и начин вршења контроле техничке документације према класи и намени објекта, Правилник о поступку спровођења обједињене процедуре електронским путем) - провераваће се путем симулације (писано).

**За радно место под редним бројем 3.**

**Посебна функционална компетенција у одређеној области рада** - област рада стручно-оперативни послови (методе и технике опсервације, прикупљања и евидентирања података) - провераваће се путем симулације (писано).

**Посебна функционална компетенција за одређено радно место** - планска документа, прописи и акти из надлежности и организације органа (Закон о планирању и изградњи)- провераваће се путем симулације (писано).

**Посебна функционална компетенција за одређено радно место** - прописи из делокруга радног места **(**Правилник о утврђивању висине трошкова стручне контроле техничке документације) - провераваће се путем симулације (писано).

**За радно место под редним бројем 4.**

**Посебна функционална компетенција у одређеној области рада** - област рада стручно-оперативни послови (методе и технике опсервације, прикупљања и евидентирања података; технике обраде и израде прегледа података) - провераваће се путем симулације (писано).

**Посебна функционална компетенција за одређено радно место** - планска документа, прописи и акти из надлежности и организације органа **(**Закон о планирању и изградњи; Закон о озакоњењу објеката) - провераваће се путем симулације (писано).

**Посебна функционална компетенција за одређено радно место** - прописи из делокруга радног места **(**Правилник о садржају евиденције о издатим решењима о озакоњењу) - провераваће се путем симулације (писано).

**За радно место под редним бројем 5.**

**Посебна функционална компетенција у одређеној области рада** - област рада стручно-оперативни послови (методе и технике опсервације, прикупљања и евидентирања података; технике обраде и израде прегледа података) - провераваће се путем симулације (писано).

**Посебна функционална компетенција за одређено радно место** - планска документа, прописи и акти из надлежности и организације органа **(**Закон о планирању и изградњи) - провераваће се путем симулације (писано).

**Посебна функционална компетенција за одређено радно место** - прописи из делокруга радног места **(**Правилнк о начину, поступку и садржини података за утврђивање испуњености услова за издавање лиценце за израду техничке документације и лиценце за грађење објеката) - провераваће се путем симулације (писано).

**За радно место под редним бројем 6.**

**Посебна функционална компетенција у одређеној области рада** - област рада стручно-оперативни послови (методе и технике опсервације, прикупљања и евидентирања података; технике обраде и израде прегледа података) - провераваће се путем симулације (писано).

**Посебна функционална компетенција за одређено радно место** - планска документа, прописи и акти из надлежности и организације органа **(**Закон о планирању и изградњи) - провераваће се путем симулације (писано).

**Посебна функционална компетенција за одређено радно место** - прописи из делокруга радног места **(**Правилнк о начину, поступку и садржини података за утврђивање испуњености услова за издавање лиценце за израду техничке документације и лиценце за грађење објеката) провераваће се путем симулације (писано).

**За радно место под редним бројем 7.**

**Посебна функционална компетенција у одређеној области рада** - област рада стручно-оперативни послови (методе и технике опсервације, прикупљања и евидентирања података; технике обраде и израде прегледа података) - провераваће се путем симулације (писано).

**Посебна функционална компетенција за одређено радно место** - планска документа, прописи и акти из надлежности и организације органа **(**Закон о планирању и изградњи; Закон о озакоњењу објеката) - провераваће се путем симулације (писано).

**Посебна функционална компетенција за одређено радно место** - прописи из делокруга радног места **(**Правилник о садржају евиденције о издатим решењима о озакоњењу) провераваће се путем симулације (писано).

**За радно место под редним бројем 8.**

**Посебна функционална компетенција у одређеној области рада** - област рада нормативни послови (законодавни процес, номотехничка и правно-техничка правила за израду правних аката (усаглашеност прописа и општих аката у правном систему) и мишљења о примени закона и општих правних аката) провераваће се путем симулације (писано).

**Посебна функционална компетенција у одређеној области рада** - област рада стручно оперативни послови (технике израде општих, појединачних и других правних и осталих аката) - провераваће се путем симулације (писано).

**Посебна функционална компетенција за одређено радно место** - планска документа, прописи и акти из надлежности и организације органа **(**Закон о планирању и изградњи) провераваће се путем симулације (писано).

**Посебна функционална компетенција за одређено радно место** - прописи из делокруга радног места **(**Закон о државној управи, Закон о министарствима ) - провераваће се путем симулације (писано).

**За радно место под редним бројем 9.**

**Посебна функционална компетенција у одређеној области рада** – послови управљања људским ресурсима (прописи у области радно-правних односа у државним органима) провераваће се путем симулације (писано).

**Посебна функционална компетенција за одређено радно место** - планска документа, прописи и акти из надлежности и организације органа **(**Правилник о унутрашњем уређењу и систематизацији радних места у Министарству грађевинарства, саобраћаја и инфраструктуре) провераваће се путем симулације (писано).

**Посебна функционална компетенција за одређено радно место** - прописи из делокруга радног места **(**Закон о платама државних службеника и намештеника) провераваће се путем симулације (писано).

**3. Провера понашајних компетенција**

Понашајне компетенције (управљање информацијама; управљање задацима и остваривање резултата; оријентација ка учењу и променама; изградња и одржавање професионалних односа; савесност, посвећеност и интегритет) – провераваће се путем психометријских тестова и интервјуа базираног на компетенцијама.

**4. Интервју са Конкурсном комисијом и вредновање кандидата**: Процена мотивације за рад на радном месту и прихватање вредности државних органа – провераваће се путем интервјуа са комисијом (усмено).

**IV Адреса на коју се подноси попуњен образац пријаве за конкурс**: Министарство грађевинарства, саобраћаја и инфраструктуре, Немањина 22-26, 11000 Београд, са назнаком „За јавни конкурс за попуњавање извршилачких радних места”.

**V Лицa којa су задужена за давање обавештења**: Радмила Матић и Луција Девић, тел. 011/3622-064, Министарство грађевинарства, саобраћаја и инфраструктуре, од 10.00 до 13.00 часова.

**VI Општи услови за запослење:** држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа; да није осуђиван на казну затвора од најмање шест месеци.

**VII Рок за подношење пријава:** рок за подношење пријава је 8 дана и почиње да тече наредног дана од дана оглашавања конкурса у периодичном издању огласа Националне службе за запошљавање.

**VIII Пријава на јавни конкурс** врши се на Обрасцу пријаве који је доступан на интернет презентацији Службе за управљање кадровима и Министарства грађевинарства, саобраћаја и инфраструктуре или у штампаној верзији на писарници Министарства грађевинарства, саобраћаја и инфраструктуре, Београд, Немањина 22-26.

Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку. Шифра пријаве уноси се у образац пријаве након што комисија састави списак кандидата међу којима се спроводи изборни поступак. Подносиоци пријаве се обавештавају о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

**IX Докази које прилажу кандидати који су успешно прошли фазе изборног поступка пре интервјуа са Конкурсном комисијом**: оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту); оригинал или оверена фотокопија доказа о радном искуству у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство).

Државни службеник који се пријављује на јавни конкурс, уместо уверења о држављанству и извода из матичне књиге рођених подноси решење о распоређивању или премештају на радно место у органу у коме ради или решење да је нераспоређен.

Сви докази се прилажу у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

**X Рок за подношење доказа**: кандидати који су успешно прошли претходне фазе изборног поступка, пре интервјуа са Конкурсном комисијом позивају се да у року од (5) пет радних дана од дана пријема обавештења доставе наведене доказе који се прилажу у конкурсном поступку.

Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка. Докази се достављају на наведену адресу Министарства.

**XI Врста радног односа**: Радни однос заснива се на неодређено време.

**XII Датум и место провере компетенција учесника конкурса у изборном поступку**: Са кандидатима чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступак ће се спровести, почев од 5. јуна 2025. године, о чему ће учесници конкурса бити обавештени на бројеве телефона или e-mail адресе које су навели у својим пријавама.

Провера општих функционалних компетенција, посебних функционалних компетенција и понашајних компетенција ће се обавити у Служби за управљање кадровима, у Палати „Србија” Нови Београд, Булевар Михаила Пупина број 2 (источно крило).

Интервју са Конкурсном комисијом ће се обавити у просторијама Министарства грађевинарства, саобраћаја и инфраструктуре, Београд, Немањина број 22.

Кандидати који су успешно прошли једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или e-mail адресе), које наведу у својим обрасцима пријаве.

**XIII Документа о чињеницама о којима се води службена евиденција су**: уверење о држављанству, извод из матичне књиге рођених, уверење о положеном државном стручном испиту за рад у државним органима / уверење о положеном правосудном испиту.

Законом о општем управном поступку („Службени гласник РС”, бр. 18/16 и 95/18 – аутентично тумачење) прописано је, између осталог, да је орган дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује (члан 9 став 3); да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама (члан 103 став 3).

Потребно је да учесник конкурса у делу Изјава\* у обрасцу пријаве, заокружи на који начин жели да се прибаве његови подаци из службених евиденција.

**НАПОМЕНE**  
Чланом 9. Закона о државним службеницима прописано је да су кандидатима при запошљавању у државни орган под једнаким условима доступна сва радна места и да се избор кандидата врши на основу провере компетенција. Кандидати који први пут заснивају радни однос у државном органу подлежу пробном раду од 6 месеци. Кандидати без положеног државног стручног испита примају се на рад под условом да тај испит положе до окончања пробног рада. Кандидати са положеним државним стручним испитом немају предност у изборном поступку у односу на кандидате без положеног државног стручног испита. Пробни рад је обавезан за све који први пут заснивају радни однос у државном органу. Пробни рад за радни однос на неодређено време траје шест месеци.

Државни службеник на пробном раду који је засновао радни однос на неодређено време и државни службеник који је засновао радни однос на неодређено време, а који нема положен државни стручни испит, полаже државни стручни испит у року од шест месеци од дана заснивања радног односа.

Неблаговремене, недопуштене, неразумљиве или непотпуне пријаве, биће одбачене решењем конкурсне комисије.

Јавни конкурс спроводи Конкурсна комисија коју је именовао министар грађевинарства, саобраћаја и инфраструктуре.

Овај конкурс се објављује на интернет презентацији (www.mgsi.gov.rs) и огласној табли Министарствa грађевинарства, саобраћаја и инфраструктуре; на интерент презентацији Службе за управљање кадровима: (www.suk.gov.rs), на порталу е-управе, на интернет презентацији, огласној табли и периодичном издању огласа Националне службе зазапошљавање.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.